Valve Saretok

**Valve Saretok** (abielus **Valve Ristkok**; 12. juuni 1911 Valga – 16. aprill 2004 New York) oli eesti kirjanik ja tõlkija.

Ta sündis Valgas ärimehe tütrena. Ta õppis aastatel 1924–1931 Valga tütarlaste gümnaasiumis. Aastatel 1932–1936 õppis ta Tartu Ülikooli filosoofiateaduskonnas eesti kirjandust ja Põhjamaade ajalugu, hiljem jätkas ta õpinguid Helsingi Ülikoolis.

Aastatel 1938–1943 töötas ta ajakirjanikuna ja Riigi Ringhäälingus Tallinnas. Ta avaldas jutte ja vesteid väljaannetes Uus Eesti, Perekonnaleht, Kirilind, Rahvaleht, Noorte Hääl ja Rahva Hääl. Aastatel 1942–1944 ilmusid ajalehes Eesti Sõna (pseudonüümide *-ke, Joel, K. L., Sari* ja *Säde* all) kümned tema ajakajalised vestekesed ja artiklid.

Aastatel 1944–1950 elas Saksamaal. Aastast 1957 elas ta USA-s, alguses Chicagos, aastast 1967 aga New Yorgis, töötades kirjastusametnikuna ning tegutsedes kirjaniku ja tõlkijana.

## Teosed
Eraldi raamatutena on ilmunud järgmised Valve Saretoki teosed:

* "Aga Gret!" Valga/Tallinn: Tallinna Eesti Kirjastus-Ühisus, 1928. 123 lk. Noorteromaan.
* "Kiki suur suvi" Tartu: Loodus, 1936. 80 lk. Noorsoolugu (2. trükk "Eesti lastekirjanduse antoloogia" 6. kd, 1999)
* "Sinistkirja nukulapp" Tartu/Tallinn: Loodus, 1938. 32 lk. Noorsoojutt.
* "Väike süda" Romaan. Tartu/Tallinn: Loodus, 1939. 207 lk. (2. trükk Tallinn : Eesti Raamat, 2013. – 205 lk.) Kujutab elu ülikoolis.
* "Läbi uduliniku. 1. osa: Noore vabariigi koolis" Toronto: Orto, 1956. 270 lk. Memuaarteos.
* "Läbi uduliniku. 2. osa: Valga Tütarlaste Gümnaasiumis" Toronto: Orto, 1957. 380 lk
* "Hiiobi tütar" Romaan. Toronto: Orto, 1958. 335 lk. 
* "Kajaja" Romaan . Toronto: Orto, 1959. 379 lk.

Lisaks ilmus Saretoki kriminaalromaan "Mõrv äikese ajal" Rahvalehe lisas Juturaamat 19. juunist 6. juulini 1940. aastal ja romaan "Leena-Liisa Tuisutee" ajalehes Eesti Sõna joonealusena 1944. aastal.

## Tõlked
Valve Saretoki tõlgetest on eraldi raamatutena ilmunud järgmised:

* A. J. Cronin, "Hispaania aednik". Toronto: Orto, 1958. 240 lk. Romaan. (Tõlkija nimi: V. Ristkok.)
* Daphne Du Maurier, "Patuoinas". Göteborg: Orto, 1959. 496 lk. Romaan.
* Edna Ferber, "Hiiglane". Toronto: Orto, 1961. 348 lk. Romaan. (Tõlkinud koos Karl Eineriga.)
* Ernest Hemingway, "Jumalaga, relvad!". Toronto: Orto, 1955. 270 lk. Romaan. (Tõlkija nimi: Valve Ristkok.)
* Richard Kaufmann, "Taevas ei maksa protsente". Toronto: Orto, 1963. 291 lk. Romaan.
* John F. Leeming, "Mesilane Klaudius". Tallinn: Rahvaülikool, 1939. 92 lk. Jutustus.
* Väinö Linna, "Must armastus". Toronto: Orto, 1958. 224 lk. Romaan.
* Lucy Maud Montgomery, "Punapäine Anne". Tallinn: Rahvaülikool, 1939. 165 lk. Sari "Minu raamat", nr 11. (Originaali pealkiri: "Anne of Green Gables".)
* Erkki Palolampi, "Kollaa peab vastu". Toronto: Orto, 1956. 256 lk. Romaan.
* Mika Waltari, "Angelos: tema päevaraamat Konstantinoopoli vallutamisest a. 1453 Kristuse ajastu lõppedes". Toronto: Orto, 1955. 416 lk. Romaan.
* Mika Waltari, "Mikael Hakim. Kümme raamatut Mikael Carvajali ehk Mikael El-Hakimi elust aastail 1527-38, kui ta oli tunnistanud ainsat Jumalat ja andnud end Kõrge Värava teenistusse". 1. köide. Toronto: Orto, 1958. 488 lk. (Tõlkija nimi: V. Ristkok.)
* Mika Waltari, "Mikael Hakim. Kümme raamatut Mikael Carvajali ehk Mikael El-Hakimi elust aastail 1527-38, kui ta oli tunnistanud ainsat Jumalat ja andnud end Kõrge Värava teenistusse". 2. köide. Toronto: Orto, 1958. 656 lk. (Tõlkija nimi: V. Ristkok.)
* Mika Waltari, "Tants üle haudade: Romaan Porvoo riigipäeva ajast". Toronto: Orto, 1955. 227 lk.
* Evelyn Waugh, "Must murjan". Tallinn: Olion, 1994. 158 lk. Romaan. ISBN 5460000998.
** 2. trükk: Tallinn: Olion, 1994.158 lk.
* Ursula Moray Williams, "Väikese puuhobu seiklused". Tallinn: Rahvaülikool, 1939. 95 lk. Sari "Laste sõber", nr 4. Lastejutt. 

## Viited

## Välislingid
* "Valve Saretok 12. VI 1911 - 16. IV 2004", Sirp, 30.04.2004 (Eesti Kirjanike Liidu järelehüüe)
* "Eesti naiskirjanik kirjutas harukordse kriminaalromaani!" Esmaspäev, 15. juuni 1940, lk 1
* "Kuidas sündis "Mõrv äikese ajal"?" Rahvaleht, 19. juuni 1940, lk 8 (intervjuu)